text: দুর্গাপুর-মুম্বই সরাসরি বিমান পরিষেবা চালু করছে স্পাইসজেট | Business - News18 Bangla, Today's Latest Bengali News
  Updated:Apr 26, 2019 09:04 PM IST
  #দুর্গাপুর: দুর্গাপুর থেকে মুম্বই এবার সরাসরি উড়ান ৷ আর সেই ব্যবস্থা করে দিচ্ছে স্পাইসজেট ৷ এটি সংস্থার ১৩তম উড়ান ডেস্টিনেশন ৷ এই প্রথমবার দুর্গাপুর থেকে মুম্বইয়ের সরাসরি বিমান পরিষেবা চালু হচ্ছে ৷ ২৫ জুন থেকে শুরু হচ্ছে এই বিমান পরিষেবা ৷ প্রতিদিন দুটি করে ফ্লাইট থাকবে ৷
  কেন্দ্রীয় সরকারের উড়ান স্কিমে এটি ১৩তম ডেস্টিনেশন স্পাইসজেটের ৷ দুর্গাপুর-মুম্বই-দুর্গাপুর এটি স্পাইসজেটের UDAN III প্রকল্পের অন্তর্গত ৷ দুর্গাপুর-মুম্বই রুটে একমাত্র স্পাইসজেটই বিমান পরিষেবা চালু করল ৷ মুম্বইয়ের পাশাপাশি অল্প কয়েকদিনের মধ্যে দুর্গাপুর-চেন্নাই-দুর্গাপুর ফ্লাইটও চালু করতে চলেছে স্পাইসজেট ৷
  দেশের ছোট শহরগুলিতে বিভিন্ন রুটে স্পাইসজেট বিমান পরিষেবা চালু করছে ৷ আপাতত উড়ান প্রকল্পে প্রতিদিন ৩৫টি বিমান ওঠানামা করে স্পাইসজেটে দেশের বিভিন্ন শহরগুলিতে ৷ যার মধ্যে রয়েছে আহমেদাবাদ-উদয়পুর-আহমেদাবাদ, কিষাণগড়-আহমেদাবাদ-কিষাণগড়, লখিমপুর-গুয়াহাটি-লখিমপুর, জয়পুর-অমৃতসর-জয়পুর, দিল্লি-ঝাড়সুগুদা-দিল্লি, হায়দরাবাদ-ঝাড়সুগুদা-হায়দরাবাদ, ভোপাল-উদয়পুর-ভোপাল, দিল্লি-কিষাণগড়-দিল্লি, কলকাতা-পাকিয়ং-কলকাতা, দিল্লি-কানপুর-দিল্লির মতো বিভিন্ন রুটে বিমান পরিষেবা ৷